recursal/SuperWikiNEXT-32B huggingface dataset:
இந்தியா பல்வேறுபட்ட இயற்கைச் சூழல்களையும், பெருமளவிலான உயிரின வளங்களையும் கொண்டது. பனிபடர்ந்த மலைப்பகுதிகளும், பசுமையான காடுகளும், சுட்டெரிக்கும் பாலைவனப் பகுதிகளும் இந்தியாவின் பகுதிகளாக இருக்கின்றன. காட்டு வகைகளில், பதினாறு பெருவகைகள் இந்தியாவில் உள்ளன. இப்பெரு வகைகளுள் 200க்கு மேற்பட்ட வகையான காடுகள் அடங்கியுள்ளன. இக்காடுகளும் ஏனைய இயற்கைச் சூழல்களும் பல்லாயிரக்கணக்கான உயிரினங்களுக்கு வாழிடங்கள். இவ்வளங்களைப் பாதுகாத்துப் பராமரிப்பதற்காக அமைக்கப்பட்டனவே **இந்தியாவின் தேசியப் பூங்காக்களும், சரணாலயங்களும்** ஆகும்.

இந்தியாவில் ஏறத்தாழ 65,000 உயிரின வகைகள் இருப்பதாக மதிப்பிடப்பட்டுள்ளது. இவற்றுள், 

* பாலூட்டிகள் 350 வகைகள்
* ஊர்வன 408 வகைகள்
* ஈரூடகவாழ்விகள் 197 வகைகள்
* பறவைகள் 1244 வகைகள்
* மீன்கள் 2546 வகைகள்

என்பன அடங்குகின்றன. சுமார் பதினைந்தாயிரத்துக்கு மேற்பட்ட பூக்கும் தாவர வகைகளும் இங்கே காணப்படுகின்றன. 

இந்தியாவில் 450 தேசியப் பூங்காக்களும், சரணாலயங்களும் உள்ளது. இவற்றுள் சிலவற்றின் பட்டியல் கீழே தரப்பட்டுள்ளது.

* டாச்சிகம் தேசியப் பூங்கா (*Dachigam*)
* ஜிம் கார்பெட் தேசியப் பூங்கா (*Corbett*)
* ராஜாஜி தேசியப் பூங்கா (*Rajaji*)
* துத்வா தேசியப் பூங்கா (*Dudhwa*)
* பரத்பூர் தேசியப் பூங்கா (*Bharatpur*)
* ரந்தம்பூர் தேசியப் பூங்கா
* சாரிஸ்கா புலிகள் ஒதுக்ககம்
* கிர் தேசியப் பூங்காவும், சரணாலயமும்
* சஞ்சய் காந்தி தேசியப் பூங்கா
* பந்தாவ்கர் தேசியப் பூங்கா
* கன்ஹா தேசியப் பூங்கா
**எமிரேட்ஸ் கோபுரங்கள்** என அழைக்கப்படும் இரட்டைக் கோபுரங்கள், டுபாயிலுள்ள, ஷேக் ஸயத் வீதி என்று பெயரிடப்பட்டுள்ள, துபாய் - அபுதாபி பெருந்தெருவை அண்டி அமைந்துள்ளது. முக்கோணவடிவ வெட்டுமுகத்தையுடைய இவ்விரு கோபுரங்களிலொன்று மற்றதிலும் சிறிது உயரமானது. இக் கட்டிடத்தின் கீழ்த் தளங்கள், பரந்த ஒரு podium ஆக அமைந்து மேற்படி இரு கோபுரங்களையும் தாங்குவது போலுள்ளது.

56 மாடிகளைக் கொண்ட, 355 மீட்டர் உயரமான பெரிய கோபுரம், பெரும்பாலும் அலுவலகங்களைக் கொண்டுள்ளது. 54 மாடியையும், 309 மீட்டர் உயரத்தையும் கொண்ட சிறிய கோபுரம், 500 அறைகளைக் கொண்ட ஒரு ஐந்து நட்சத்திர தங்குவிடுதி (Hotel) ஆக அமைந்துள்ளது. இணைப்பு மேடைபோலமைந்துள்ள கீழ் ஐந்து தளங்களிலும், உணவுச்சாலைகள், அங்காடிகள் மற்றும் வாகனத் தரிப்பிடங்கள் என்பன அமைந்துள்ளன.

இக் கட்டிடம், கிடைக்கக்கூடிய அதி நவீன தொழில்நுட்பங்களைப் பயன்படுத்தி உருவாக்கப்பட்டுள்ளது. இது 2000 ஆவது ஆண்டில் கட்டிமுடிக்கப்பட்ட போது, மத்திய கிழக்கின் அதியுயர்ந்த கட்டிடமாகவும், உலகின் உயரமான கட்டிடங்களில் ஒன்பதாவது இடத்திலும் இருந்தது.

இது நோர் குரூப் (Norr Group) கட்டிட ஆலோசனை நிறுவனத்தினால் வடிவமைக்கப்பட்டது.
**கோட்டுகோதெல்லா கோட்டை** (*Kotugodella Fort*) இலங்கையின் பதுளை மாவட்டத்தில் அல்தும்முல்லை நகரத்திற்கு அருகில் அமைந்துள்ளது. காட்டுகோதெல்லா பலகோட்டுவா என்ற பெயராலும் அழைக்கப்படும் இக்கோட்டை போர்த்துக்கேயர் கோட்டையாகும். போர்த்துக்கேய இலங்கையின் ஆறாவது மற்றும் எட்டாவது கவர்னராக இருந்த கான்சுடாண்டினோ டி சா டி நோரோங்காவின் கட்டுப்பாட்டில் இருந்த போர்த்துகேயர்கள் 1630 ஆம் ஆண்டில் இடல்கசின்னா கணவாயை ஊவா மாகாணத்திற்குள் நுழைவதற்கான வழியாகப் பயன்படுத்த முயற்சித்தனர். இத்தாக்குதலில் படைகளை நிறுத்துமிடமாக கோட்டை பயன்படுத்தப்பட்டது.

கோட்டுகோதெல்லா கோட்டை இடல்கசின்ன இரயில் நிலையத்திலிருந்து தெற்கே 5 கிமீ (3 மைல்) தொலைவில் நீட்வுட் தேயிலைத் தோட்டத்திற்குள் அமைந்துள்ளது. கோட்டையில் இப்போது எஞ்சியிருப்பது அரை வட்டக் கோட்டைகளின் கல் அடித்தளங்கள் மட்டுமேயாகும்.

2002 ஆம் ஆண்டு நவம்பர் மாதம் இந்த கோட்டை பாதுகாக்கப்பட்ட ஒரு தொல்பொருள் தளமாக அறிவிக்கப்பட்டது.

இதையும் காண்க
-------------

* அல்தும்முல்லை கோட்டை

மேற்கோள்கள்
-----------

1. ↑  Brohier, R. L. (1933). *The Golden Age of Military Adventure In Ceylon 1817-1818*. Colombo Plate Ltd.. பக். 24.
2. ↑  Royal Asiatic Society of Great Britain and Ireland. Ceylon Branch (1955). *Journal of the Ceylon Branch of the Royal Asiatic Society*. **4-7**. Colombo Apothecaries Company. p. 210.
3. ↑  Pieris, Paulus Edward (1992). *Ceylon, the Portuguese era: being a history of the island for the period, 1505-1658*. **1**. Tisara Prakasakayo Ltd. பக். 343.
4. ↑  da Lomba, Affonso Dias (1930). *The expedition to Uva made in 1630 by Constantine de Sa de Noronha, Captain-General of Ceylon as narrated by a soldier who took part in the expedition*. Richards.
5. ↑  "Gazette". *The Gazette of the Democratic Socialist Republic of Sri Lanka* **1264**. 22 November 2002.
தமிழ் மொழியில் உள்ள கலைக்களஞ்சியங்களின் தன்மை, வரலாறு, முக்கியத்துவம், எதிர்காலம் பற்றி இந்தக் கட்டுரை விபரிக்கும்.

வரலாறு
------

தமிழ் 2000 வருடங்களுக்கு மேற்பட்ட இலக்கிய வரலாற்றைக் கொண்ட மொழி. மொழியியல், வாழ்வியல், மெய்யியல், கலைகள் ஆகியவற்றை விபரித்து தமிழில் பல ஆக்கங்கள் உண்டு.

ஆனால் தொழினுட்பம், அறிவியல், அடிப்படைத் தகவல்கள் ஆகியவற்றை கருவாக்கிய ஆக்கங்கள் தமிழில் இன்ப இலக்கியங்கள் அளவுக்கு இல்லை, அல்லது இன்று அவை கிடைக்கவில்லை. எனினும் நீண்ட தமிழ் வரலாற்றில் மருத்துவம், வானியல், வர்மக்கலை, சிலம்பம், வேதியியல், கணிதம் ஆகியவற்றை கருவாக்கிய பல ஏடுகள் பல உண்டு. தமிழ் இலக்கியங்கள் மீட்டெக்கப்பட்டு, ஆயப்பட்டு பதிக்கபப்ட்டது போன்று இவை பற்றிய இணையான ஆர்வம் இருக்கவில்லை. அதன் நீட்சியாக இத்தகைய தகவல்களை தொகுத்துத் தரக் கூடிய ஆக்கங்கள் 20 நூற்றாண்டுவரை தமிழில் எளவில்லை.

தொல்காப்பியம், திருக்குறள் இரண்டுமே பல தகவல்களை ஒழுங்குபடித்தி பகிர்ந்த சிறந்த ஆக்கங்கள் ஆகும். அவற்றை தமிழில் தோற்றிய தொன்மை கலைக்களஞ்சியங்கள் என்று சிலர் கூறுவர். சிலப்பதிகாரம், திருமந்திரம், பெரிய புராணம் போன்ற இலக்கியங்களிலும் பல அரிய தகவல்கள் கிடைக்கின்றன. எனினும் அவற்றை கலைக்களஞ்சியங்கள் என்று கூற இயலாது.

தமிழில் சொற்களுக்கு பொருள் சொன்ன நிகண்டுகள் கலைக்களஞ்சியத்துக்கு ஒத்த நோக்கும், அமைப்பும் உடையவை. பெரும்பாலன நிகண்டுகள் 10 நூற்றாண்டுக்கு பிற்பட்டவை.

சித்தர்களின் படைப்புகளில் தொழில்நுட்ப அறிவியல் தகவல்கள் உள்ளன. எனினும் இவற்றின் எண்ணிக்கை மிக குறைவே. தற்போது இவர்கள் எழுதிய மருத்துவம், கணிதம், வேதியல், தற்காப்புகலைகள் போன்ற ஏடுகள் ஆராய்ச்சி செய்யப்படுகின்றன.
**கன்னியாகுமரி அரசு மருத்துவக் கல்லூரி** (*Kanyakumari Government Medical College*) தமிழ்நாட்டில் அமைந்திருக்கும் அரசு மருத்துவக் கல்லூரிகளில் ஒன்று ஆகும். இந்திய மருத்துவக் கழகத்தால் அங்கீகரிக்கப்பட்டுள்ள  இக்கல்லுரி தமிழ்நாடு டாக்டர். எம்.ஜி.ஆர். மருத்துவப் பல்கலைக்கழகத்துடன் இணைக்கப்பட்டுள்ளது. கன்னியாகுமரி மாவட்டம் நாகர்கோவிலில் உள்ள ஆசாரிபள்ளம் என்ற இடத்தில் இக்கல்லூரி அமைந்துள்ளது. கன்னியாகுமரி மாவட்டம் மற்றும் அதன் அருகில் உள்ள பகுதிகளில் உள்ள துவக்க மற்றும் இரண்டாம் நிலை மருத்துவமனைகளிலிருந்து பரிந்துரைக்கப்படும் நோயாளிகளுக்கு சிறப்பு சிகிச்சை வழங்கும் மருத்துவமனையாக இது விளங்குகிறது.

வரலாறு
------

கன்னியாகுமரி மாவட்டம், நாகர்கோவிலில் உள்ள ஆசாரிபள்ளம் பகுதியில் அமைந்திருந்த அரசு காசநோய் மருத்துவமனை அரசு மருத்துவக் கல்லூரி அமைக்கப்படுவதற்கு உரிய தளமாக தேர்வு செய்யப்பட்டது. மருத்துவ கல்லூரியும் மருத்துவமனையும் ஒரே வளாகத்தில் இருக்கவேண்டும் என்ற இந்திய மருத்துவக் கழகத்தின் அறிவுறுத்தலுக்கு உட்பட்டு இக்கல்லூரியானது நிறுவப்பட்டது. 
500 படுக்கைகள் கொண்ட மருத்துவமனையாக இம்மருத்துவமனை இயங்கி வருகிறது. முதல் வருட மருத்துவப் படிப்பு இங்கு 2004 ஆம் ஆண்டில் தொடங்கப்பட்டது.
ஏறக்குறைய 500 மருத்துவ மாணவர்களும் பல மருத்துவ உதவியாளர் பயிற்சி மாணவர்களும் எந்த நேரத்திலும் இந்த நிறுவனத்தில் பயிற்சி பெற்று வருகின்றனர்.
எதிர்காலத்தில் புற்றுநோய் சிகிச்சையும் இங்கு மேற்கொள்ளப்படும்.

கற்பிக்கப்படும் பாடங்கள்
------------------------

வருடத்திற்கு மருத்துவப் பட்டப்படிப்பில் 100 இளநிலை மருத்துவ மாணவர் சேர்க்கைகளுக்கான இடங்களைக் கொண்ட இக்கல்லூரியில், மருத்துவம் சார்ந்த பல்வேறு பட்டயப்படிப்புகளும் வழங்கப்படுகின்றன.

கல்லூரியில் 5.5 வருட இளநிலை மருத்துவம் மற்றும் அறுவையியல் (MBBS) பட்டம், அத்துடன் டிப்ளமோ செவிலியர் (GNM), டிப்ளமோ மருத்துவம், டிப்ளமோ ஆய்வகம் தொழில்நுட்பம் (DMLT), 4 ஆண்டு பட்டப்படிப்பு சிறுநீரக டயாலிசிஸ் தொழில்நுட்பத்தில் இளங்கலை அறிவியல் (B.Sc Paramedical). (2018 முதல்) 2018 -2019 ஆம் ஆண்டில் முதுகலை படிப்புகள் தொடங்கப்பட்டுள்ளன.

கல்லூரி பொது மருத்துவத்தில் முதுகலை படிப்புகளை வழங்குகிறது,
பொது அறுவை சிகிச்சை, மயக்க மருந்து, மகப்பேறியல் மற்றும் மகளிர் மருத்துவம், குழந்தை மருத்துவம்,
எலும்பியல், அவசர மருத்துவம், கண் மருத்துவம் மற்றும் ஓட்டோரினோலரிஞ்ஜாலஜி.

இணைக்கப்பட்டுள்ள ஆரம்ப சுகாதார நிலையங்கள்
-----------------------------------------

இந்த மருத்துவக் கல்லூரியுடன் கீழ்கண்ட ஆரம்ப சுகாதார நிலையங்கள் இணைக்கப்பட்டுள்ளன.

* இராஜாக்கமங்கலம் துறை மேம்படுத்தப்பட்ட ஆரம்ப சுகாதார நிலையம்
* செண்பகராமன் புதூர் மேம்படுத்தப்பட்ட ஆரம்ப சுகாதார நிலையம்
* வட்டவிளை நகர்ப்புற சுகாதார நிலையம்
* கோதநல்லூர் மேம்படுத்தபட்ட ஆரம்ப சுகாதார நிலையம்

மேற்கோள்கள்
-----------

1. ↑  "KanyaKumari Government Medical College, Asaripallam". *www.mciindia.org*. பார்க்கப்பட்ட நாள் 17 June 2017.
[*தொடர்பிழந்த இணைப்பு*]
2. ↑
3. ↑
4. ↑   [*bare URL PDF*]
**வாழ்க்கை வட்டப் பகுப்பாய்வு** (Life cycle analysis) என்பது ஒரு குறிப்பிட்ட உற்பத்திப் பொருள் அல்லது சேவையினால் சூழலில் ஏற்படும் தாக்கங்களின் மொத்த விளைவை ஆய்வு செய்யும் அல்லது மதிப்பீடு செய்யும் ஒரு முறை ஆகும். இது ஒரு உற்பத்திப் பொருளுக்கும் சூழலுக்கும் இடையே அதன் தோற்றத்தில் இருந்து அழியும் வரையில் இருக்கக்கூடிய தொடர்புகளை ஆராய்ந்து மதிப்பிடுகிறது. இதனை *வாழ்க்கை வட்ட மதிப்பீடு* என்றும் அழைப்பதுண்டு. இது அப்பொருளை உற்பத்தி செய்வதற்கு மூலப் பொருட்களை நிலத்தில் இருந்து எடுப்பது தொடக்கம் இறுதியில் அப்பொருள் மண்ணுக்கே திரும்பிச் செல்லும் வரையான எல்லாக் கட்டங்களையும் அது கவனத்தில் கொள்கிறது.

இலக்குகளும் நோக்கமும்
---------------------

வாழ்க்கை வட்டப் பகுப்பாய்வின் நோக்கம், பொருட்களினாலும் சேவைகளினாலும் சூழலுக்கு ஏற்படக்கூடிய எல்லாக் கேடுகளையும் ஒப்பிட்டு ஆராய்வதன் மூலம், குறைந்த கேடுகளை விளைவிக்கக் கூடிய பொருட்களையோ சேவைகளையோ தெரிவு செய்வதற்கு உதவுவது ஆகும். தற்போது இது, பொருள்களுக்கும், சேவைகளுக்கும் பொறுப்பாக அடுத்தடுத்துப் பயன்படுத்தப்படும் தொழில்நுட்பங்களினால் ஏற்படும் தாக்கங்களை மட்டுமே கணக்கு வைத்துக்கொள்கிறது. இதனால், பொருட்களை வழங்குவதற்குப் பயன்படுத்தப்படும் தொழில்நுட்பங்களினால் ஏற்படும் தாக்கங்கள் கணக்கில் வருகின்ற அதே வேளை அவற்றைப் பயன்படுத்துவதற்கு எடுக்கப்படும் முடிவுகளினால் ஏற்படக்கூடிய தாக்கங்கள் கணக்கில் வருவதில்லை.

*வாழ்க்கை வட்டம்* என்பது, மூலப்பொருள் உற்பத்தி, உற்பத்தி, விநியோகம், பயன்பாடு, கழிவகற்றல் என்பவற்றுடன், இடையிடையே உள்ள போக்குவரத்துக் கட்டங்களையும் உட்படுத்திய நியாயமானதும், முழுமையானதுமான மதிப்பீட்டுக்குரிய கட்டங்கள் எல்லாவற்றையும் குறிக்கிறது. இக் கருத்துருவை, ஒரு குறிப்பிட்ட உற்பத்திப் பொருளின் சூழல் செயற்திறனின் உகப்புநிலையாக்கத்துக்குப் (optimize) பயன்படுத்துவதோடு, ஒரு நிறுவனத்தின் சூழல் செயற்திறனின் உகப்புநிலையாக்கத்துக்கும் பயன்படுத்தலாம். பொதுவாக மதிப்பிடப்படும் சூழல் பாதிப்புக்களுள், புவி வெப்பமாதல் (பசுங்குடில் வளிமங்கள் உருவாதல்), அமிலமாதல், பனிப்புகை, ஓசோன் படலச் சிதைவு, நச்சுப் பொருட்களினால் ஏற்படும் மாசு, வாழ்சூழல் அழிவு, பாலைவனமாதல், நிலப்பயன்பாடு, கனிமங்களும், பெற்றோலிய எரிபொருட்கள் குறைவடைதல் என்பன அடங்குகின்றன.

நான்கு முதன்மைக் கட்டங்கள்
--------------------------

வாழ்க்கை வட்டப் பகுப்பாய்வுக் கட்டங்களைக் காட்டும் படம்.
ஐ.எசு.ஓ 14040, ஐ.எசு.ஓ 14044 ஆகிய தரங்களின்படி, வாழ்க்கை வட்டப் பகுப்பாய்வு நான்கு கட்டங்களில் செய்யப்படுகிறது. அவை பின்வருமாறு.

1. இலக்கு, செயற்பரப்பு ஆகியவற்றின் வரைவிலக்கணம்
2. விபரப்பட்டியல் பகுப்பாய்வு.
3. தாக்க மதிப்பீடு
4. விளக்கம்

இவற்றையும் பார்க்கவும்
----------------------

* சூழலியற்சுவடு
* காபன்சுவடு

வெளியிணைப்புக்கள்
-----------------

* UNEP/SETAC வாழ்க்கை வட்ட முன்முயற்சிகள் பரணிடப்பட்டது 2009-06-09 at the வந்தவழி இயந்திரம்
* ஐரோப்பிய ஆணையத்தின் வாழ்க்கை வட்டச் சேவைகளின் விபரக்கொத்து, கருவிகள், தரவுத் தளங்கள் என்பன. பரணிடப்பட்டது 2007-12-22 at the வந்தவழி இயந்திரம்
* ஐரோப்பிய ஆணையத்தின் வாழ்க்கை வட்டத் தரவுத்தளம் ELCD (கட்டணம் இல்லை) பரணிடப்பட்டது 2007-12-14 at the வந்தவழி இயந்திரம்
* லைஃப்-சைக்கிள்.ஆர்க் - வாழ்க்கை வட்ட இணையத் தளங்களுக்கும் வளங்களுக்குமான இணைப்புகள்.
* உற்பத்திப்பொருட்கள் இயற்கைமீது தாக்கத்தை ஏற்படுத்துவது எவ்வாறு? பரணிடப்பட்டது 2009-01-22 at the வந்தவழி இயந்திரம்.
**கியூபப் புரட்சி** என்பது பிடல் காஸ்ட்ரோ தலைமையிலான ஆயுதப் படைகள் கொரில்லா போரில் ஈடுப்ட்டு வென்ற நிகழ்வு ஆகும்.

புரட்சியின் பின்னணி
-------------------

கியூப இராணுவத் தளபதி புல்கேன்சியோ பாடிஸ்டா, அந்நாட்டு அதிபர் கார்லோஸ் ப்ரியோ சொக்கர்ராஸ் என்பவரை மார்ச் 10, 1952 இல் பதவி நீக்கம் செய்து, நடக்கவிருந்த தேர்தல்களை ரத்து செய்தார். இதனால் ஆத்திரமடைந்த இளம் வழக்கறிஞரான ஃபிடெல் கேஸ்ட்ரோ இராணுவத் தளபதியின் ஆட்சியை முடிவுக்குக் கொணர ஏழு முறை முயன்று தோற்றார். சான்டியாகோவின் இராணுவ குடியிருப்புகளின் மீது சூலை 26, 1953 இல் அவர் நடத்திய தாக்குதலும் தோல்வியில் முடிந்தது; காஸ்ட்ரோ கைதானார்.

பதினைந்து வருட சிறைவாசத் தண்டனை விதிக்கப்பட்டபோதும், 1955 ஆம் ஆண்டே ஃபிடெல் விடுதலையானார். தனது திட்டத்திலிருந்து தளராத காஸ்ட்ரோ, மெக்ஸிகோவில் ஒரு புதிய கிளர்ச்சிப் படையைத் திரட்டினார். டிசம்பர் 2,1956 இல் மீண்டும் தோற்று, ஸியாரா மெய்ஸ்ட்ரோவுக்கு ஓடினார். இதன் பிறகே நேரடியான மோதல்களைத் தவிர்த்து கொரில்லா போர் முறையைக் கையில் எடுத்தார் ஃபிடெல்; கியூபாவெங்கும் பரவலாக இருந்த வெவ்வேறு எதிர்ப்பு சக்திகளின் உதவியையும் கேட்டுப் பெற்றார். இவரது விடா முயற்சியின் பயனாக, இறுதியில் பாடிஸ்டா பதவி விலகி 1959 புத்தாண்டு தினத்தன்று நாட்டைவிட்டே வெளியேறினார்; காஸ்ட்ரோ பிப்ரவரி 1959 இல் நாட்டின் அதிபரானார். முந்திய ஆட்சியாளர்களில் பலரும் கொல்லப்பட்டனர். தேர்தல் ரத்து செய்யப்பட்டது; கியூபாவின் நிரந்தர வாழ்நாள் அதிபராக தன்னைத்தானே பிரகடனம் செய்து கொண்டார் ஃபிடெல்.

புரட்சிக்கு பின்
----------------

எதிர் புரட்சி செய்தவர்கள் சிறைவாசம் அல்லது மரண தண்டனை பெற்றனர். கம்யூனிச ஆட்சி முறையைக் கொண்டு வந்து, அமெரிக்காவின் எதிர்ப்பை ஞம்பாதித்தார் எனினும் சோவியத்துடனான நட்புறவு மறைமுக எதிர்ப்புகளை நீக்க உதவியது. வெனிசுலா, கௌதமாலா, பொலிவியா, ஆகிய நாடுகளில் இவர் மேற்கொண்ட ஆட்சி கவிழ்ப்பு கிளர்ச்சிகள் தோல்வியில் முடிந்தன; இதன் காரணமாக, கியூபா அப்பகுதி நாடுகளால் தனிமைப்படுத்தப்பட்டது.

கியூபாவின் தோழமை, அமேரிக்காவுடனான தனது பனிப்போரில் அமேரிக்காவிற்கு அருகாமையில், வலுசேர்க்கும் ஒரு உறவை ரஷ்யாவுக்குத் தந்ததால், அணு ஆயுதப் போர் சாத்தியக்கூறுகள் உச்சத்தை எட்டின.

மேற்கோள்கள்
-----------

1. ↑  Jacob Bercovitch and Richard Jackson (1997). *International Conflict: A Chronological Encyclopedia of Conflicts and Their Management, 1945–1995*. Congressional Quarterly.
2. ↑  Singer, Joel David and Small, Melvin (1974). *The Wages of War, 1816–1965*. Inter-University Consortium for Political Research.
3. ↑  Eckhardt, William, in Sivard, Ruth Leger (1987). *World Military and Social Expenditures, 1987–88* (12th edition). World Priorities.
4. ↑  மனோரமா இயர்புக் 2016 தொகுத்தவர்: மாம்மன் மாத்யூ (பக்கம் எண்: 428)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/நரி|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**நரி வெங்காயம்** அல்லது **காட்டு வெங்காயம்** (*Drimia indica*) என்பது தெற்காசியா மற்றும் தென்னாப்பிரிக்காவில் காணப்படும் பூக்கும் தாவர இனமாகும். இதற்கு காட்டு வெள்ள வெங்காயம், கோழி வெங்காயம், விரல்கலாங்கிழங்கு என்று வேறு பல பெயர்களாளும அழைக்கப்படுகிறது.

விளக்கம்
--------

நரி வெங்காயமானது பல்புகள் இருந்து வளரும் ஒரு பெரின்னியல் சிறு செடி ஆகும். இது 1-2.5 செ.மீ. சுற்றளவில் 15-30 செ.மீ. நீளமுள்ளதாக இருக்கும். முன் வசந்த காலத்தில் இதில் மலர்கள் காணப்படும். தனி விதைகள் கருப்பு நிறத்திலும் தட்டையான நீள்வட்டவடிவமானது. பார்ப்பதற்கு அசல் வெங்காயத்தைப் போலவே காட்சி அளிக்கும் இதை அதிக நேரம் கையில் வைத்திருந்தால் கையில் அரிப்பு ஏற்படும். இது அதிக நச்சுத் தன்மை கொண்டதாகும். இது அரிய வகை மூலிகைத் தாவரமாகும். இது சித்த மருத்துவம், ஆயுர்வேதிக், நாட்டு மருத்துவத்திலும் பயன்படுத்தப் படுகிறது.

தமிழ்நாட்டில் காணப்படும் இடங்கள்
--------------------------------

இது தமிழகத்தின் பல பகுதிகளில் மலைகள் மற்றும் தரிசு நிலங்களில் தானாக வளரக்கூடியது. குறிப்பாக தர்மபுரி, சேலம், நாமக்கல் மாவட்டங்களளின் மலைகளில் அதிகமாக காணப்படுகிறது. ராமநாதபுரம் மாவட்டம் தூத்துக்குடி தீவுகளில் இந்த காட்டு வெங்காயம் காணப்படுகின்றது.

குறிப்புகள்
-----------

1. ↑  "*Drimia indica*". *Flora of Pakistan*. eFloras. பார்க்கப்பட்ட நாள் 2013-07-02.

வெளி இணைப்புகள்
---------------

* 

| உயிரின வகைப்பாட்டுஇனங்காட்டிகள் |
| --- |
| *Drimia indica* | 
* விக்கித்தரவு: Q15511036
* விக்கியினங்கள்: Drimia indica
* APDB: 15489
* BioLib: 896830
* BOLD: 589420
* EoL: 1084132
* EPPO: DRJIN
* GBIF: 2776661
* GRIN: 412306
* iNaturalist: 507277
* IPNI: 534525-1
* என்.சி.பி.ஐ: 81800
* Plant List: kew-304999
* POWO: urn:lsid:ipni.org:names:534525-1
* SANBI: 3812-60
* Tropicos: 18405742
* WCSP: 304999

 |
| *Scilla indica* | 
* விக்கித்தரவு: Q38489698
* GRIN: 33328
* Tropicos: 18400323

 |
மங்களம் முத்துசாமி (1937-2007)
**மங்களம் முத்துசாமி** (*Mangalam Muthuswamy*-1937-2007) என்பவர் குறிப்பிடத்தக்க வீணைக் கலைஞர் ஆவார். இவர் ஓர் இசைக் குடும்பத்தில் சிவகங்கையில் பிறந்தார். இவர் ஆரம்பக் கால வீணை பயிற்சியினை இவரது சொந்த தாயிடமிருந்து கற்றுக்கொண்டார். இவரது தாய் சிறீ பல்லவி இராமசாமி ராஜுவின் சீடரான லட்சுமிபாய் அம்மாள் ஆவார்.

மங்கலம் தனது 'கயிகா' பாணியால் அறியப்பட்டார். இதில் வீணையில் கிட்டத்தட்ட மனித குரலைப் இசைப்பார். எனவே இவர் வீணை மீட்பது கேட்க மிகவும் மகிழ்ச்சியாக இருக்கிறது. இவர் 'வீணை விசாலாட்சி' ('தானம்' நிபுணராகக் கருதப்படுபவர்) என்பவரின் பிரதான சீடர் ஆவார். விஜயநகரத்தைச் சேர்ந்த 'சத்கல சக்ரவர்த்தி' வீணா வெங்கட்ரமண தாசு & வீணை தனம்மாளின் சீடராக இருந்தவர். மேனாள் இந்தியக் குடியரசுத்தலைவர் இரா. வெங்கட்ராமன் முன்னிலையில் வீணையில் இந்திய தேசிய கீதம் இசைத்த அரிய பெருமை இவரைச் சாரும்.

**வானொலி மற்றும் தொலைக்காட்சி தொடர்பு**

மங்கலம் தனது முதல் நிகழ்ச்சியினை அனைத்திந்திய வானொலியில் தனது 11 வயதில் நிகழ்த்தினார். இது 1948ஆம் ஆண்டு நிகழ்ந்தது. பின்னர், இரு தசாப்த காலப்பகுதியில், இவர் தொடர்ந்து அனைத்திந்திய வானொலியில் இசை நிகழ்ச்சியினை நிகழ்த்தினார். இறுதியில் "ஏ" தரக் கலைஞராகத் திகழ்ந்தார். பெரும் புகழ் பெற்ற கலைஞரான இவர், 1994ல் வானொலி சங்கீத சம்மேளனம் உள்ளிட்ட அனைத்திந்திய வானொலியின் முக்கியமான நிகழ்ச்சிகளிலும் கலந்துள்ளார். இவர் மும்பை தூர்தர்ஷன் நிலையத்தின் இசை நிகழ்ச்சிகளிலும் கலந்துள்ளார்.

இவர் பல தொலைக்காட்சி ஆவணப்படங்களிலும் நடித்தார். இதில் முக்கியமானது, "கடவுளின் உறைவிடம்" என்பதாகும்.

மேற்கோள்கள்
-----------

1. ↑  "Homage to vainika Mangalam Muthuswamy". *Sruti*. June 2010 இம் மூலத்தில் இருந்து 29 August 2011 அன்று. பரணிடப்பட்டது... பார்த்த நாள்: 1 February 2012.
**ஒருங்கிணைந்த பண்ணை முறை** (*Integrated production*) என்பது இயற்கை மூலவளங்களைப் பயன்படுத்துவதன் மூலம், மாசுபடுத்தும் உள்ளீடுகளைத் தவிர்த்து, அவற்றை சீராக்கும் இயங்குமுறைகளால் பிரதியீடு செய்து, தரமான உணவுற்பத்தியை உருவாக்கி, பேண்தகு விவசாயத்தை உறுதிப்படுத்தும் பண்ணை நிர்வாக முறையாகும். இம்முறையில் சூழல் பாதுகாப்பு, இலாபத்தைப் பேணல், சமூகத் தேவைகள் என்பவை கருத்தில் கொள்ளப்பட்டு உயிரியல், தொழினுட்பம், வேதியியல் முறைகளுக்கிடையே ஒரு சமநிலை பேணப்படும். இம்முறை மூலம், மண்ணின் வளம், சூழல் வேறுபாடு என்பன பேணிப் பாதுகாக்கப்படும்

மேற்கோள்கள்
-----------

1. ↑  Boller, E.F.; Avilla, J.; Joerg, E.; Malavolta, C. eds. (2004), "Integrated Production Principles and Technical Guidelines" (PDF), *IOBC wprs Bulletin*, vol. Vol. 27 (2), p. 54, archived (PDF) from the original on 2003-03-19, பார்க்கப்பட்ட நாள் 2010-12-21 `{{citation}}`: `|volume=` has extra text (help); More than one of `|editor1-first=` and `|editor-first=` specified (help); More than one of `|editor1-last=` and `|editor-last=` specified (help); More than one of `|editor3-given=` and `|editor3-first=` specified (help)
புலிப்பல் தாலியின் தற்கால அமைப்பு
**புலிப்பல் தாலி** என்பது மிகவும் பழைய காலத்திலிருந்தே தமிழ் மக்களிடையே புழக்கத்தில் இருந்த கழுத்தில் அணியும் ஒரு வகை அணிகலன் ஆகும். ஆண், பெண் இரு பாலாரும் இதனை அணிந்திருந்தனர் என்பது பண்டைத்தமிழ் இலக்கியங்களில் இருந்து தெரியவருகிறது. அகநானூறு, புறநானூறு, குறுந்தொகை, சிலப்பதிகாரம் போன்ற இலக்கியங்களில் புலிப்பல் தாலியைப் பற்றிய குறிப்புக்கள் காணப்படுகின்றன.

அமைப்பு
-------

கைவினைப் பொருட்களைச் செய்வதற்கான தொழினுட்பம் வளர்ச்சியடையாத காலத்தில் மரஞ்செடிகள், விலங்குகள், மற்றும் பிற இயற்கைப் பொருள்களையே அணிகலன்களாக்கி மக்கள் அணிந்தனர். இந்த வகையில் ஆதிமனிதர் தாம் வேட்டையாடிய சில விலங்குகளின் எலும்புகள், பற்கள், நகங்கள் போன்றவற்றை அணிகலன்களாக்கி அணிந்தமை பற்றி அறிய முடிகிறது. தமிழகத்திலும் புலியின் பல், புலி நகம் என்பன அணிகலன்களில் பயன்பட்டன எனலாம். இன்றும் மஞ்சளை நூலில் கட்டிக் கழுத்தில் அணிந்துகொள்வதைக் காணலாம். அதுபோன்றே தொடக்க காலங்களில் புலியின் பல்லை நூல் போன்ற இழைகளில் கட்டிக் கழுத்தில் அணிந்திருக்கக்கூடும். *பொன்னொடு புலிப்பல் கோத்த புலம்புமணித் தாலி* எனும் அகநானூற்று வரி மூலம் பிற்காலத்தில் பொன், வெள்ளி போன்ற உலோகங்களினாலும், பலவகை மணிகளைக் (இரத்தினங்கள்) கொண்டும் செய்யப்பட்ட கழுத்தணிகளில் புலிப் பல்லையும் கோர்த்து அணிந்தமை தெரிய வருகிறது.

நோக்கம்
-------

தெய்வம் ஏறப்பெற்ற சாலினி என்பவளை கொற்றவை போல் அலங்காரம் செய்தபோது, எயினர் குடியினர் அவளுக்குப் புலிப்பல் தாலியையும் அணிவித்ததாகச் சிலப்பதிகாரம் கூறுகிறது. மறவராகிய எயினர்களுக்குத் தெய்வமும் அவர்களுக்கு வெற்றி தருபவளுமாகக் கருதப்பட்ட கோற்றவையின் அணிகலன்களுள் ஒன்றாகக் கூறப்பட்டமையால் புலிப்பல் தாலி ஒரு வீரத்தின் சின்னம் என்னும் கருத்துக்கும் வித்திடுகிறது. மேற்படி புலிப்பல் தாலியைப் பற்றிக் குறிப்பிடும்போது, "அஞ்சாமையுடைய வலிய புலியின் வாயைப் பிளந்து பெற்ற வெண் பற்களை ஒழுங்கான மாலையாகக் கோத்த புலிப்பல் தாலி" என்னும் பொருள்படும்படியாக *மறங்கொள் வரிப்புலி வாய்பிளந்து பெற்ற மாலை வெண்பல் தாலி நிரை பூட்டி* என்கிறது சிலப்பதிகாரம். இது வீரச்செயல் மூலம் தாலிக்கான புலிப்பல் பெறப்பட்டதைக் காட்டுகிறது. பெரும்பாலும் குறிஞ்சி நிலத்தைச் சேர்ந்த வேட்டுவர்களே தமது பிள்ளைகளுக்குப் புலிப்பல் தாலி அணிவித்தது சங்க இலக்கியங்களிலிருந்தும் தெளிவாகிறது. ஆனால், சிறுவரும், சிறுமியரும் புலிப்பல் தாலி அணிந்தமையால் இது அணிபவரின் வீரத்தின் சின்னமாக அணியப்பட்டதாகத் தெரியவில்லை. மறக் குலத்தின் வழிவந்தவர்கள் என்பதைக் காட்டுவதற்காகச் சிறுவர்கள் இதை அணியும் வழக்கம் இருந்திருக்கலாம். எனினும் இயற்கைக் கூறுகளினதும், தீய சக்திகளினதும் பாதிப்புக்களிலிருந்து காத்துக் கொள்வதற்காகவே புலிப்பல் தாலி அணியப்பட்டது என்று கருதப்படுகிறது. இவ்வழக்கமே பிற்காலத்தில் ஐம்படைத் தாலியாக வளர்ச்சியடைந்தது என்ற கருத்தும் உண்டு.

குறிப்புக்கள்
-------------

1. ↑  குறுந்தொகை 161:1 வரி 4
2. ↑  அகநானூறு 7:17 வரி 22
3. ↑  சிலப்பதிகாரம் 12:27 வரி 28
4. ↑  காந்தி, க. 2008. பக் 197,198

உசாத்துணைகள்
------------

* காந்தி, க. *தமிழர் பழக்க வழக்கங்களும் நம்பிக்கைகளும்*, உலகத் தமிழாராய்ச்சி நிறுவனம், சென்னை. 2008.
* புலியூர்க் கேசிகன் (தெளிவுரை), *அகநானூறு - களிற்றியானை நிரை*, பாரி நிலையம், சென்னை. 2002 (முதற் பதிப்பு 1960)
* சிறீ சந்திரன், ஜெ. *சிலப்பதிகாரம் மூலமும் தெளிவுரையும்", வர்த்தமானன் பதிப்பகம், சென்னை. 2001.*
**சிடாக்** (*CDAC*) என்று பரவலாக அறியப்படும் **மத்திய உயர்கணிணி மேம்பாட்டு மையம்** (*Centre for development of advanced computing*), இந்திய அரசின் தொழில்நுட்பத்துறை, தொழினுட்பம் மற்றும் தொடர்பு அமைச்சகத்தின் கீழ் இயங்கிவரும் ஒரு தன்னாட்சி அறிவியல் நிறுவனம் ஆகும். இது 1988-ம் ஆண்டு நிறுவப்பட்டது. சிடாக் இந்தியாவின் முதன்மையான கணிணியல் ஆராய்ச்சி மற்றும் மேம்பாட்டு நிறுவனம் ஆகும். இது உயர் தொழில்நுட்ப தீர்வுகளை வடிவமைத்து உருவாக்கி, செயல்படுத்தி வருகிறது. சுமார் 22 ஆண்டுகளுக்கு முன் நிறுவப்பட்டு, குறுகியகாலத்தில் உயர்திறன் இணை கணிணிகளான **பரம்**(PARAM) எனும் மீகணிணிகளை உருவாக்கி வழங்கியுள்ளது. சிடாக்கின் செயல்பாடுகள் அனைத்தும் தொழினுட்பம் மற்றும் பயன்பாட்டு செயலி உருவாக்கம் இரண்டிலும் குறிக்கோள் சார்பினாலும், வழிகாட்டு நெறிமுறைகளாலும் வழிநடத்தப்படுகின்றன.

சிடாக் செயல்படும் இடங்கள்
-------------------------

1. புனே
2. மும்பை
3. புதுடெல்லி
4. கொல்கத்தா
5. சென்னை
6. திருவனந்தபுரம்
7. பெங்களூரு
8. நொய்டா
9. ஹைதராபாத்
10. மொகாலி

வெளி இணைப்புகள்
---------------

சிடாக் அதிகாரப்பூர்வ இணையதளம்
ஒரு ஒளி நுணுக்குக்காட்டியின் மேடையில், சாயமேற்றல் மூலம் தயார் செய்யப்பட்ட மாதிரி வைக்கப்பட்டுள்ளது
**சாயமேற்றல்** (Staining) என்பது ஒரு மாதிரியை அல்லது உயிரணுக்களை அல்லது இழையங்களை ஆய்வு செய்வதற்காக நுணுக்குக்காட்டி ஊடாக அவதானிக்கும்போது, அங்கே உயிரணுக்கள் அல்லது இழையங்களிடையே வேறுபாட்டை ஏற்படுத்தி அவற்றை இலகுவாக அடையாளப்படுத்துவதற்காக, நுண்ணோக்கியியலில் பயன்படுத்தப்படும் ஒரு துணை தொழினுட்பம் ஆகும்.  

  

உயிரியலிலும், மருத்துவத்திலும் பலவகையான நுணுக்குக்காட்டிகள் மூலம் பார்த்து, வெவ்வேறு உயிரியல் இழையங்களை, வேறுபடுத்தி சிறப்பித்துக் கண்டு கொள்வதற்காக நிறமூட்டிகள் / சாயங்கள் பயன்படுத்தப்படும். ஒரு மாதிரியில் ஒரு பகுதி இழையமோ (எடுத்துக்காட்டாக தசை நார்கள், இணைப்பிழையம் போன்றவற்றைக் அடையாளம் காண) அல்லது ஒரு உயிரணுத் தொகுதியோ எடுத்துக்காட்டாக: (குருதியில் வேறுபட்ட உயிரணுக்களை அடையாளப்படுத்த) அல்லது தனிக்கலங்களோ (நுண் உறுப்புக்களை அடையாளப்படுத்த) சாயமேற்றப்படலாம். உயிர்வேதியியலில் ஒரு பொருளில் உள்ள டி.என்.ஏ, புரதம், காபோவைதரேட்டு, லிப்பிட்டு போன்ற மூலக்கூறுகளை தரமறியவும், அளவிடவும் அக்குறிப்பிட்ட மூலக் கூறுகளுக்கான விசேடமான சாயங்கள் பயன்படுத்தி சாயமேற்றப்படலாம்.   

  

சாயமேற்றலானது ஓட்ட குழியநுண் அளவியலில் (Flow cytometry) கலங்களை அடையாளப்படுத்தவும் உதவும். கூழ்ம மின்புல புரைநகர்ச்சியில் (gel electrophoresis), புரதங்கள், நியூக்கிளிக் அமிலங்களை கோடிட்டுக் காட்டவும் இந்த சாயமேற்றல் உதவும். நோய்த்தடுப்பு இழைய வேதி சாயமூட்டல் (immunohistochemical staining) மூலம் குறிப்பிட்ட சில புரதங்களின் அடிப்படையில் நோய்நிலைகளை அடையாளம் காண உதவும்.   

  
சாயமேற்றலானது உயிரியலில் மட்டுமன்றி, வேறு துறைகளிலும் பொருட்களில் வேறுபாட்டை ஏற்படுத்திச் சிறப்பித்துக் காட்டப் பயன்படும்.
அண்மைக் குவியத்தின் மூலம் குவிக்கப்பட்ட மஞ்சள் நிற மலர்
**அண்மைக் குவியம்** (*Shallow focus*) என்பது புல ஆழத்துடன் இணைக்கப்பட்ட புகைப்படக் கலை மற்றும் ஒளிப்பதிவுக் கலை ஆகியத் துறைகளில் உள்ள தொழினுட்பம் ஆகும். அண்மைக் குவியத்தில் ஒரு படப் பதிவிலுள்ள ஒரு பகுதி மட்டும் குவிக்கப்பட்டு மற்ற பகுதிகள் குவிக்கப்படாமல் (out of focus) இருக்கும். அண்மைக் குவியம் என்பது படத்தின் ஒரு பகுதியை மட்டும் வலியுறுத்தப் பயன்படுகிறது.

புகைப்படத்தில் குவிக்கப்படாமல் இருக்கும் பகுதியின் கலைநயத்தைப் போக்கா என புகைப்பட கலைஞர்கள் அழைக்கின்றனர்.

அழுத்தக் குவியம் (deep focus) என்பது அண்மைக் குவியத்திற்கு எதிரானது, இதில் மொத்த பிம்பமும் சரியான குவியத்தில் குவிக்கப்படுகிறது. அண்மைக் குவியம் 2000 லிருந்து 2010 வரை மிகவும் பிரபலமானது. குறைந்த செலவில் திரைப்படம் எடுப்போர், தங்களின் திரைப்பட பின்புலம் தெரியாமலிருக்க இவ்வகைத் தொழிற்நுட்பத்தைப் பயன்படுத்திக் கொள்வர்.

இலையுதிர் காலத்தில் சப்பானின் டோக்வாத் தோட்டத்தில் (Tokugawa Garden) எடுக்கப்பட்டப் புகைப்படம். f/1.8 அகலமுள்ள துவாரம் வழியாக எடுக்கப்படும் போது பின்புலம் குவிக்கப்படாமல் இருப்பதைக் காணலாம்.

அண்மைக் குவிய விளைவைப் பெறும் முறை
----------------------------------

அண்மைக் குவியம் மூலம் படமெடுக்கப்பட்ட அலங்கரிக்கப்பட்ட உணவு
அண்மைக் குவிய விளைவைப் பெற அதிக அகலமுள்ள துளையைப் பயன்படுத்துவது, அண்மையிலுள்ளவற்றை படம் பிடிப்பது, பெரிய தோற்றுரு உணரி (image sensor) அல்லது குறைந்த தூரத்திற்கு அதிக குவியத் தூரம் கொண்ட வில்லையைப் பயன்படுத்துதல் ஆகியவை பயன்படுத்தப்படுகின்றன. சாய்வு மாற்ற ஒளிப்படவியலையும் பயன்படுத்தலாம், இம்முறை குவியத்தைச் செம்மைப்படுத்தும் முறைக்கு எதிரானது.

35மிமீ அளவுள்ள திரைப்படக் கருவி (cine cameras) வில்லைகளைக் கொண்டு குறும்படங்களை எடுப்பதற்கும், எண்ணியல் வடிவூட்டங்களைப் (digital format) பெறவும் ஏதுவான அழுத்தக் குவிய ஏற்பிகள் (Depth-of-field adapter) பயன்படுத்தப்படுகின்றன.

அண்மையில் குவிக்கப்பட்டவிசைப் பலகையின் படம்

மேலும் பார்க்க
--------------

* போக்கா

மேற்கோள்கள்
-----------

1. ↑  Mamer, Bruce (2013-05-30). *Film Production Technique: Creating the Accomplished Image*. Cengage Learning. பக். 19–20. பன்னாட்டுத் தரப்புத்தக எண்:1285712560.. பார்த்த நாள்: 2014-12-04.
2. ↑  Allen, John RS (2013-07-25). "The Bokeh Effect". *A Beginners' Guide to Ghost Hunting*. Autharium. பன்னாட்டுத் தரப்புத்தக எண்:1780258224.. பார்த்த நாள்: 2014-12-04.
3. ↑  Anne Helmond (March 13, 2011). "Video Vortex: Florian Cramer 'Bokeh is a form of visual fetishism, it is not avant-garde but porn'".
நியூயார்க் மாநிலத்திலுள்ள கேட்ஸ்கில் மலையில் ஒரு நீர்த்தடுப்புத்தண்டு. இதில், பாதை வலதுபுறமும் நீர்த்தடம் இடப்புறமும் பிரிகிறது.
**நீர்தடுப்புத்தண்டு**  அல்லது **இடைமறிக்கும் நீர்நெறிச் சுவர்** (Waterbar) என்பது, சாய்வான வனப்பகுதியில் பாய்ந்தோடி வரும் நீரால் ஏற்படும் மண்ணரிப்பினைத் தடுப்பதற்காகவும், நீரோட்டப் பாதையை நேர்செய்வதற்கும், நீரோட்ட அணுகல் பாதையின் அளவைக் குறைப்பதற்காகவும் சிறப்பான கட்டுமான அமைப்பைப் பயன்படுத்தி ஏற்படுத்தப்படுவதாகும். மூலைவிட்ட அமைப்பை கொண்ட இக்கட்டுமானம், நீரோட்டப் பாதையை திசைதிருப்பி, நிலையான வாய்க்காலில் திருப்பிவிடுகிறது. குறிப்பிட்ட இடைவெளியில் கட்டப்படும் இவை போன்ற நீர்தடுப்புத்தண்களால் பெரும் கொள்ளளவிலான நீரானது சாலையில் வீணாவது தடுக்கப்படுகின்றது. நீர்த்தடுப்புத்தண்டு ஏற்படுத்தப்படவில்லை எனில் வெள்ளப்பெருக்கின் போது பல வளங்களும் அடித்துச்செல்லுதல், சாலைகளின் சீர்கேடு முதலிய அபாயங்கள் ஏற்படும்.

இந்த வாய்க்கால் ஏற்படுத்தப்படாவிட்டால் பெருமளவிலான நீரானது சாலை வழியாக செல்லும். இவ்வாய்க்கால் செல்லும் பாதையைச் சரியான முறையில் பராமரித்து, முறையான கண்காணிப்பை உறுதியாக மேற்கொண்டு, வண்டல் படிவுகளிலிருந்தும், வேறுவகையான தடைகளிலிருந்தும் பாதுகாத்தல் அவசியமானதாகும்.

தெற்கு ஓரிகனிலுள்ள மலைப்பகுதியில் ஒரு நீர்த்தடுப்புத்தண்டு 
பொதுவாக குறிப்பிட்ட வடிவில் நீர்த்தடுப்புத்தண்டுகள் சாலைகளின் குறுக்கே அமைக்கப்படுகின்றன. இவை வாகனங்கள் கடந்து செல்ல சற்றே கடினமானதாக அமைகின்றன. மலைப் பகுதிகளிலும், வனப்பகுதிகளிலும் நான்கு சக்கர வாகன இயக்கி மூலமாக இவற்றை எளிதில் கடக்கலாம். பொதுவாக மழைப்பொழிவு அதிகம் இருக்கக்கூடிய மலைப்பகுதி நிலப்பரப்புகளிலும், வனப்பகுதி சாலையின் குறுக்கேயும் நீர்ப்பட்டைகள் அமைக்கப்படுகின்றன.

மேற்கோள்கள்
-----------

* Mark A Lange (1999-08-14) (PDF). *Insert Water Bar 1*. State of New York Lake George Park Commission. .
* aismac (1999-06-22) (PDF). *Water Bar*. Center for Sustainable Design, Mississippi State University. .
இசுலாமிய பொற்கால பேரரசின் விரிவு
**இசுலாமிய பொற்காலம்** (*Islamic Golden Age*) என்பது எட்டாம் நூற்றாண்டு முதல் பன்னிரென்டாம் நூற்றாண்டு வரையான, பாக்தாத்தை ஆண்டுவந்த அப்பாசியர்களின் காலகட்டத்தை குறிப்பது. எட்டாம் நூற்றாண்டின் மத்தியில் அப்பாசியக் கலீபாக்கள், தங்கள் தலைநகரை திமிசுகு நகரில் இருந்து பாக்தாத்துக்கு மாற்றியதை தொடர்ந்து இசுலாமிய கலாச்சாரம் ஏற்றம் கான தொடங்கியது. இந்த காலகட்டத்தில் பொறியியல், வணிகம், பொருளாதாரம், தொழிற்சாலை, அறிவியல், தொழினுட்பம், கட்டடக்கலை, விவசாயம், ஓவியம், சட்டம், இலக்கியம், தத்துவம், கடல் பயனம் என பல துறைகளிலும் இசுலாமியர்களின் பங்களிப்பு மிகுந்து இருந்தது. *பைத் அல் இக்மா* (ஞானத்தின் இல்லம்) எனும் நூலகம் ஏற்படுத்தப்பட்டு, உலகின் பழமையான புத்தகங்களும், இலக்கியங்களும் அரபு மற்றும் பாரசீக மொழியில் தொகுக்கப்பட்டன. பின்னர் இவை இலத்தீன், எபிரேயம், துருக்கியம் ஆகியவற்றுக்கும் மொழி மாற்றம் செய்யப்பட்டது. மற்ற சமயத்தவரின் உரிமைகள் காக்கப்பட்டன. இந்த காலகட்டத்தில்தான் இந்தியர்களின் கணித எண்னான சுழி (0) அரபுலகத்துக்கு ஏற்றுமதியானது. பிரபல அரபு கணிதவியலறான அல்-குவாரிசுமி இதன் முக்கியத்துவத்தை பிரபடுத்தத் தொடங்கியதை அடுத்து, சுழியம் 12ம் நூற்றாண்டில் ஐரோப்பாவுக்கு அறிமுகமாகியது. தொடர்ந்து நடைபெற்ற சிலுவைப்போர்களை அடுத்து சரிவை சந்திக்கத் தொடங்கிய இசுலாமிய பொற்கால ஆட்சி, 1258ல் ஏற்பட்ட மங்கோலிய படையெடுப்பை அடுத்து முடிவுக்கு வந்தது.

அல் பிருனி, அல் பராபி, இப்னு சீனா, அல்-குவாரிசுமி, இப்னு துர்க், ஓமர் கய்யாம், அல் கசாலி ஆகியோர் இந்த கால கட்டத்தில் வாழ்ந்து வந்த சில முக்கிய நபர்கள் ஆவர்.

மேற்கோள்கள்
-----------

1. ↑  Vartan Gregorian, "Islam: A Mosaic, Not a Monolith", Brookings Institution Press, 2003, pg 26–38 ISBN 0-8157-3283-X
2. ↑  Medival India, NCERT, ISBN 81-7450-395-1
3. ↑  Islamic Radicalism and Multicultural Politics Taylor & Francis. p. 9. ISBN 978-1-136-95960-8.

வெளி இணைப்புகள்
---------------

* Islamic web
* Wiet, Gaston. *"Baghdad: Metropolis of the Abbasid Caliphate."* பரணிடப்பட்டது 2020-09-20 at the வந்தவழி இயந்திரம் Chapter 5
**சினதுன் நேசா தாலுக்தார்** (*ZinnatunnessaTalukdar)* வங்காளதேசத்தைச் சேர்ந்த ஓர் அரசியல்வாதியாவார். 1947 ஆம் ஆண்டில் இவர் பிறந்தார். வங்காளதேசத்தைச் சேர்ந்த சமயச்சார்பற்ற முன்னணி அரசியல் கட்சியான அவாமி லீக் கட்சியின் அரசியல்வாதியாக இவர் செயல்பட்டார். முதன்மை மற்றும் அனைவருக்குமான கல்வித்துறையின் மாநில அமைச்சராக இருந்தார். பெண்கள் மற்றும் குழந்தைகள் விவகாரங்களுக்கான மாநில அமைச்சராகவும் பணியாற்றினார். 1996-2001 ஆம் ஆண்டுகளில் சேக் அசீனா அமைச்சரவையில் இருந்த 43 அமைச்சரவை அமைச்சர்களில் இருந்த மூன்று பெண் அமைச்சர்களில் இவரும் ஒருவராவார்.

சினதுன் நேசா தாலுக்தாருக்கு வங்காளதேச அரசாங்கம் 2018 ஆம் ஆண்டில் பெண்களின் தனிப்பட்ட சாதனைகளுக்காக வழங்கப்படும் பேகம் ரோக்கியா பதக்கத்தை வழங்கி சிறப்பித்தது.

இறப்பு
------

சினதுன் நேசா தாலுக்தார் இதயம் மற்றும் நுரையீரல் நோயால் பாதிக்கப்பட்டு டாக்காவில் 2023 ஆம் ஆண்டு அக்டோபர் மாதம் 29 ஆம் தேதியன்று தனது 76 ஆவது வயதில் இறந்தார்

மேற்கோள்கள்
-----------

1. ↑  "Former state minister Zinatunnesa Talukdar passes away | News". *BSS*. பார்க்கப்பட்ட நாள் 29 October 2023.
தெற்கு பசிபிக் கடலில் எரிமலை மூலம் உருவான பாலின் பிரமிது என அழைக்கப்படும் ஓர் உயர் தீவு.
நிலவியலில் அல்லது தொல்லியலில் **எரிமலைத் தீவு** (*volcanic island*) mallathu **உயர் தீவு** (*high island*) எனப்படுவது எரிமலையால் உருவாக்கப்பட்ட தீவைக் குறிக்கும். இதற்கு எதிர்மாறான தாழ் தீவு (*low island*) எனப்படுவது பவளப் பாறைகளின் தட்டுப் புவிப்பொறைக் கட்டமைப்புகளினால் உருவான தீவுகளைக் குறிக்கும்.

பல எண்ணிக்கையான உயர் தீவுகள் கடல் மட்டத்தில் இருந்து சில அடிகள் உயரத்துக்கே எழும்பக்கூடியவையாகக் காணப்படுகின்றன. இவை பொதுவாக குறுந்தீவுகள் (*islets*) என அழைக்கப்படுகின்றன. அதே வேளையில் மக்கடேயா, நவூரு, நியுவே, என்டர்சன் தீவு, பனாபா தீவு போன்ற தாழ் தீவுகள் பல நூற்றுக்காணக்கான அடிகள் உயரத்திற்கு வளர்ச்சியடைந்தவை.

இவ்விரண்டு வகைத் தீவுகளும் பொதுவாக அருகருகே காணப்படும். குறிப்பாக தெற்கு பசிபிக் பெருங்கடலில் காணப்படும் தீவுகளில் தாழ் தீவுகள் பல உயர் தீவுகளைச் சுற்றியுள்ள பவளப் பாறைகளில் காணப்படுகின்றன.

'Ōpūnohu வளைகுடா (இடது), குக்சு வளைகுடா (வலது),( Belvedere இருந்து எடுக்கப்பட்டது), பிப்ரவரி 2012

மேற்கோள்கள்
-----------

1. ↑  Raymond E. Murphy: *"'High' and 'Low' Islands in the Eastern Carolines"*, Geographical Review, Vol. 39, No. 3, Jul. 1949. Retrieved 2011-09-22.

வெளி இணைப்புகள்
---------------

* *Micronesian culture: High island and low island cultures* at Britannica.com.
</img></img></img></img></img></img> வரலாறு முழுவதும் வெவ்வேறு மொழிகளில் வெவ்வேறு கையெழுத்துகளின் எடுத்துக்காட்டுகள்; மேல் இடமிருந்து கடிகார திசையில்: ஏசாயா சுருள், ஒரு திருமுறை , வொய்னிச் கையெழுத்துப் பிரதி, கம்யூனிச அறிக்கை, அமெரிக்க அரசியலமைப்பு, கிரேக்கத்தின் விளக்கம்**கையெழுத்து** (Handwriting) கையில், பேனா அல்லது கரிக்கோல் போன்ற எழுத்துக் கருவியைக் கொண்டு எழுதுவதாகும். இது பெரிய எழுத்து மற்றும் கூட்டெழுத்து ஆகிய இரண்டினையும் உள்ளடக்கியதாகும். ஆனால்,மரபார்ந்த வனப்பெழுத்து அல்லது எழுத்துரு ஆகியவற்றில் இருந்து வேறுபட்டதாகும். ஒவ்வொரு நபரின் கையெழுத்தும் தனித்துவமானதாகும். எனவே, ஒரு ஆவணத்தின் எழுத்தாளரை சரிபார்க்க இதைப் பயன்படுத்தலாம். ஒரு நபரின் கையெழுத்து மோசமடைவது பல்வேறு நோய்களின் அறிகுறியாகும் அல்லது அதன் விளைவாகும். தெளிவான மற்றும் ஒத்திசைவான கையெழுத்தை உருவாக்க இயலாமை *டிஸ்கிராஃபியா* என்று அழைக்கப்படுகிறது.

தனித்தன்மை
----------

கையொப்பம் அல்லது வழக்கமாக எழுதுவது எதுவாயினும் ஒவ்வொரு நபருக்கும் தனிப்பட்ட கையெழுத்துப் பாணி உள்ளது. பண்பாட்டுச் சூழல் மற்றும் ஒருவர் எழுதக் கற்றுக் கொள்ளும் முதல் மொழியின் எழுத்து வடிவத்தின் சிறப்பியல்புகள் ஆகியன ஒருவரின் சொந்த தனித்துவமான கையெழுத்துப் பாணியின் வளர்ச்சியில் முதன்மையான தாக்கத்தை ஏற்படுத்துகின்றன.  தோற்றம் மற்றும் மரபியல் ஆகியவற்றைப் பகிர்ந்து கொள்ளும் ஒரே மாதிரியான இரட்டையர்கள் கூட ஒரே கையெழுத்தைக் கொண்டிருப்பதில்லை. 

கையெழுத்தின் சிறப்பியல்புகள் பின்வருமாறு:

* எழுத்துக்களின் குறிப்பிட்ட வடிவம், எ.கா. அவற்றின் வட்டத்தன்மை அல்லது கூர்மை
* எழுத்துகளுக்கு இடையே வழக்கமான அல்லது ஒழுங்கற்ற இடைவெளி
* எழுத்துக்களின் சாய்வு
* ஒத்திசைவுப் பாங்கு அல்லது இலயமின்மை
* காகித அழுத்தம்
* எழுத்துக்களின் சராசரி அளவு
* எழுத்துக்களின் தடிமன்

மேற்கோள்கள்
-----------

1. ↑  Sargur Srihari, Chen Huang and Harish Srinivasan (March 2008). "On the Discriminability of the Handwriting of Twins". *J Forensic Sci.*; 53(2):430–46.
2. ↑  Tomasz Dziedzic, Ewa Fabianska, and Zuzanna Toeplitz (2007). Handwriting of Monozygotic and Dizygotic Twins. *Problems of Forensic Sciences.*
இராவுலபாலத்தில் கொனசீமாவின் வளைவு நுழைவாயில் 
 கபிலேசுவரபுரத்தில் கோதாவரி ஆற்றில் படகு 
**கொனசீமா** (*Konaseema*) என்பது தென்னிந்தியாவின் ஆந்திரப் பிரதேசத்தில் கிழக்கு கோதாவரி மாவட்டத்தில் கோதாவரி ஆற்றின் கிளை ஆறுகளுக்கு இடையிலான தீவுகளின் கூட்டமாகும். கேரள உப்பங்கழிகளுடன் ஒற்றுமைகள் இருப்பதால் இதற்கு "கடவுளின் சொந்த படைப்பு" என்று செல்லப்பெயர் சூட்டப்பட்டுள்ளது.

நிலவியல்
--------

கோதாவரி ஆற்றுப்படுகை விருதா கோதாவரி, வசிட்ட கோவு ஆகிய துணை ஆறுகளால் சூழப்பட்டுள்ளது. இராசமன்றி நகரைக் கடந்ததும் கோதாவரி இரண்டு கிளை ஆறுகளாகப் பிரிகிறது. விருத்தா கௌதமி (கௌதமி கோதாவரி) மற்றும் வசிட்ட கோதாவரி, பின்னர் கௌதமி மற்றும் நிலரேவு எனப் பிரிகிறது. இதேபோல், வசிட்ட கோதாவரி வசிட்ட மற்றும் வைணாதேயா என இரண்டு கிளைகளாகப் பிரிக்கிறது. இந்த கிளைகள் வங்காள விரிகுடாவின் கரையோரத்தில் 170 கிமீ (105 மைல்) நீளமுள்ள ஆறுப்படுகையை உருவாக்குகின்றன. இந்த ஆற்றுப்படுகை கொனசீமா பகுதியை உருவாக்குகிறது.

கொனசீமாவின் மிகப்பெரிய நகரம் அமலாபுரம் அதைத் தொடர்வது இராசோலு, ராவுலப்பூரம், கொத்தப்பேட்டை, மற்றும் மும்மிடிவரம். போன்றவை.

கொனசீமா பிராந்தியத்திற்கு வளைந்த நுழைவாயில் பிராந்தியத்தின் நிலம் மற்றும் தாவர வாழ்வின் இயற்கை வண்ணங்களை பூர்த்தி செய்யும் நோக்கம் கொண்டது.

### திண்டி

திண்டி என்பது கொனசீமா தீவுகளுக்குள் உள்ள ஒரு பகுதி, இது இராமராசுலங்காவின் எல்லையை கொண்டுள்ளது. 
திண்டி அதன் கன்னி உப்பங்கழிகளுக்கு பெயர் பெற்றது. இது பனை விளிம்பு ஏரிகள், கால்வாய்கள் மற்றும் தேங்காய் தோப்புகளைக் குறிக்கும் தடாகங்கள் ஆகியவற்றைக் கொண்டுள்ளது. இராசமன்றியில் இருந்து திண்டி 80 கிலோமீட்டர் தொலைவிலுள்ளது.

பொருளாதாரம்
-----------

இந்த பகுதி பெரும்பாலும் தென்னை மரங்கள் மற்றும் நெல் வயல்களுக்கு பெயர் பெற்றது. கொனசீமாவில் வளர்க்கப்படும் தேங்காய்கள் இந்தியாவின் பல்வேறு இடங்களுக்கு பரவலாக ஏற்றுமதி செய்யப்படுகின்றன.

மேலும் காண்க
------------

* கடற்கரை ஆந்திரா
* இராசமன்றி

குறிப்புகள்
-----------

1. ↑  "Konaseema - God's Own Creation" (in அமெரிக்க ஆங்கிலம்). பார்க்கப்பட்ட நாள் 2019-10-07.
2. ↑  Akella, S.; Pannala, V. (2014) (in en). *Konaseema: Hidden Land of the Godavari*. Partridge Publishing India. பன்னாட்டுத் தரப்புத்தக எண்:9781482835687. .
3. ↑  *Dindi, the Charm of Konaseema* (in ஆங்கிலம்), பார்க்கப்பட்ட நாள் 2019-10-18
4. ↑  "Konaseema - A Top Story of the Green Land popular for its Natural Beauty". *inkakinada.com*.
சப்பானில் உள்ள இளைஞர் விடுதியில் உள்ள ஒரு அறை.
ஒரு வாழ் அறை
ஒரு **அறை** (ஒலிப்புⓘ) என்பது, ஒரு கட்டிடத்தினுள் தனியாகப் பிரித்தறியக்கூடிய ஒரு இடம் அல்லது வெளி ஆகும். வழமையாக ஒரு அறை பிற அறைகள், வெளிகள் அல்லது நடைவழி போன்றவற்றில் இருந்து உள்ளகச் சுவர்களினாலும், வெளியிடங்களில் இருந்து வெளிப்புறச் சுவர்களினாலும் பிரிக்கப்பட்டிருக்கும். சில அறைகள், பயன்பாடுகளுக்கு உரியவையாகவும், வேறு சில சிறப்புப் பயன்பாடுகளுக்கு உரியனவாகவும் இருக்கக்கூடும். கிறித்துவுக்குப் பல ஆயிரம் ஆண்டுகளுக்கு முன்பே கட்டிடங்கள் அறைகளாகப் பிரிக்கப்பட்டிருந்ததற்கான சான்றுகள் உள்ளன.

வரலாற்றில் அறை வகைகள்
---------------------

தொடக்ககாலக் கட்டிடங்களில், குறிப்பாக வாழிடக் கட்டிடங்களில் படுக்கையறைகள், சமையலறைகள், குளியலறைகள், வரவேற்பறைகள், வேறும் பிற சிறப்புப் பயன்பாடுகளுக்கான அறைகளை அடையாளம் காணமுடியும். மினோவன் பண்பாட்டைச் சேர்ந்த அக்குரோத்திரியில் இடம்பெற்ற அகழ்வாய்வுகள், படிக்கட்டுகள் பொருத்தப்பட்டு ஒன்றன்மீது ஒன்றாக அமைந்த அறைகள் இருந்ததைக் காட்டுகின்றன. குளிர்நீர், சுடுநீர் ஆகியவற்றின் விநியோகத்துக்காக வெண்களிமத்தினால் செய்யப்பட்ட குளாய்கள் பொருத்தப்பட்ட கழுவு கிண்ணங்கள், குளியல் தொட்டிகள் என்பவற்றோடு கூடிய குளியலறைகளும் கண்டுபிடிக்கப்பட்டுள்ளன.

எனினும், சாதாரண மக்களின் பயன்பாட்டுக்கான பழையகாலக் கட்டிடங்களில் அறைகள் பெரும்பாலும் பல்பயன்பாட்டுக்கானவை. நாகரிக வளர்ச்சி காரணமாக கட்டிடங்களின் பயன்பாட்டுச் சிக்கல்தன்மை அதிகரித்தபோது, சிறப்புப் பயன்பாடுகளுக்கான அறைகளின் தேவையும் அதிகரித்தது எனலாம். தற்காலத்தில், தொழில்நுட்ப மேம்பாட்டினால், பல துறைகளிலும் புதிய வளர்ச்சிகள் ஏற்பட்டுள்ளன. மருத்துவத்துறை, கல்வித்துறை, தொழிற்றுறை, விருந்தோம்பற்றுறை போன்ற பல்வேறு துறைகளுக்கான கட்டிடங்களில், புதிய சாதனங்களுக்கும், வசதிகளுக்கும் இடமளிப்பதற்காகச் சிறப்பு அறைகள் தேவைப்படுகின்றன.

மேற்கோள்கள்
-----------

1. 1 2  "Archaeological Site of Akrotiri". *Travel to Santorini: Santorini Island Guide*. Marinet Ltd. பார்க்கப்பட்ட நாள் 23 November 2009.
2. ↑  *Oxford Dictionaries* (2013)
**உகந்த தொழினுட்பம்** என்பது, குறிப்பிட்டதொரு தேவையின், சூழல், பண்பாடு, பொருளாதார நிலை என்பவற்றுக்குப் பொருத்தமான தொழில்நுட்பத்தைக் குறிக்கும். இந்த அடிப்படையில் ஒரு உகந்த தொழினுட்பம், குறைந்த வளங்களைப் பயன்படுத்துவதன் மூலம், குறைந்த செலவையும், சூழலில் குறைவான தாக்கத்தையும் கொண்டதாக இருத்தல் வேண்டும்.

இது பொதுவாக, உயர் தொழில் நுட்பங்களைப் இயக்குவதற்கும், அவற்றைப் பேணுவதற்கும் உரிய நிதி வளமும், நிபுணத்துவமும் கிடைத்தற்கு அரியதாக உள்ள வளரும் நாடுகளிலும், தொழில்வள நாடுகளின் வளர்ச்சி குன்றிய நாட்டுப் புறங்களிலும் பயன்படுத்தப்படுகின்றது. முதலீட்டுச் செறிவு கொண்ட தீர்வுகளிலும், உழைப்புச் செறிவு கொண்ட தீர்வுகளே விரும்பப்படுகின்றன. எனினும், முதலீட்டு மற்றும் பேணற் செலவுகளை அதிகரிக்காதவரை கூலிக்குரிய செலவுகளைக் குறைப்பதிலும் கவனம் செலுத்தப்படுகின்றது.

செயல்முறையில், குறிப்பிட்ட இடத்தில், விரும்பிய நோக்கத்தை அடைவதற்காக, எளிமையான, உயர்ந்த பயன் விளைவிக்கும் வகையில் பயன்படுத்தப் படுவதே உகந்த தொழில் நுட்பம் எனலாம்.

இதன் சொற்பயன்பாடு துல்லியமாக இல்லை. வளர்ந்த செல்வந்த நாடுகளின் வளர்ச்சி குறைவான பகுதிகளில் இவற்றைப் பயன்படுத்தும் அதே வேளை, வளரும் நாடுகளில் பெருநகரப் பகுதிகளில் வளர்ந்த நாடுகளின் உயர் தொழில்நுட்பத்தைப் பயன்படுத்துவதே உகந்ததாக இருக்கக்கூடும். அதிக விலை கொடுக்கவும், அதனைப் பேணவும் கூடிய வளங்களைக் கொண்டிருப்பதன் காரணமாக விலை உயர்ந்த தொழில் நுட்பமே செல்வந்த நாடுகளுக்கு உகந்ததாக இருக்கக்கூடும்.

எந்தவொரு குறிப்பிட்ட விடயத்திலும், உகந்த தொழினுட்பம் எதைக் குறிக்கிறது என்பது வாதத்துக்கு உரியதாக இருப்பினும், கட்டுப்பாடற்ற தொழில்மயமாக்கத்துடன் தொடர்புடைய, உயர் தொழில் நுட்பம் அல்லது அளவுமீறிய இயந்திரமயமாக்கம், மனித இடப்பெயர்வுகள், வளங்கள் குறைந்து செல்லல், சூழல் மாசடைதலின் அதிகரிப்புப் பற்றிய கேள்விகளை எழுப்புவதற்கு இதனைக் கோட்பாட்டாளர்கள் பயன்படுத்தி வருகின்றனர்.
சிறிய எழுத்து "a" மற்றும் பெரிய எழுத்து "A" ஆகியவை ஆங்கில எழுத்துக்களின் முதல் எழுத்தின் இரண்டு எழுத்து வகைகளாகும்.
**எழுத்து வழக்கு** (Letter case) என்பது குறிப்பிட்ட மொழிகளின் **பெரிய எழுத்துக்கள்** (uppercase) மற்றும் சிறிய **சிற்றெழுத்து** (lowercase) ஆகிய எழுத்துக்களுக்கு இடையே உள்ள வேறுபாடு ஆகும். எழுத்து முறைகளானது, மஜுஸ்குல் (தொன்மைக்கால எழுத்துமுறை வகையில் பெரிய எழுத்து) மற்றும் *மைனஸ்குல்* (ஏழாம் நூற்றாண்டில் உருவாக்கப்பட்ட ஒரு விரைவு எழுத்து முறை- சிற்றெழுத்து) ஆகிய இரண்டு இணையான எழுத்துக்களைக் கொண்டுள்ளன. சில இணை எழுத்துகள் ஒரே வடிவத்தைக் கொண்டுள்ளன, மேலும் அவை அளவுகளில் மட்டுமே வேறுபடுகின்றன (எ.கா. ⟨C, c⟩ அல்லது ⟨S, s⟩ ), ஆனால் மற்றவற்றிற்கு வடிவங்கள் வேறுபட்டவை (எ.கா. ⟨A, a⟩ அல்லது ⟨G, g⟩ ). இரண்டு வழக்கு மாறுபாடுகளும் ஒரே எழுத்தின் மாற்றுப் பிரதிநிதித்துவங்களாகும்: இவை ஒரே பெயரையும் உச்சரிப்பையும் கொண்டவை மற்றும் பொதுவாக அகரவரிசையில் வரிசைப்படுத்தும்போது ஒரே மாதிரியாகக் கருதப்படுகின்றன.

சொற்களஞ்சியம்
-------------

பெரிய மற்றும் சிறிய எழுத்துக்கள் இரும்பினால் வேறுபடுத்திக் காட்டப்பட்டுள்ளனஎழுத்து வடிவங்களுக்கான தளவமைப்பு
*பெரிய எழுத்து* மற்றும் *சிறிய எழுத்துக்கள்* இரண்டு தொடர்ச்சியான சொற்களாக எழுதப்படலாம், அவை சொல்லிடையிணைப்புக்குறியுடன் இணைக்கப்பட்டுள்ளன அல்லது ஒற்றை வார்த்தையாக எழுதப்படலாம். பாரம்பரியமாக, பெரிய எழுத்துக்கள் ஒரு தனி ஆழமற்ற தட்டு அல்லது சிறிய எழுத்துக்களை வைத்திருக்கும் பெட்டிகளுக்கு மேலே சேமிக்கப்படும். 

### பெரிய எழுத்து

ஒரு சொல்லின் முதல் எழுத்தை பெரிய எழுத்திலும், மீதமுள்ள எழுத்துக்களை சிறிய எழுத்திலும் எழுதுவதனை பெரிய எழுத்தின் பயன்பாடு எனலாம். பெரிய எழுத்துக்கான விதிகள் மொழியின் அடிப்படையில் மாறுபடலாம் அல்லது இதனை வரையறை செய்வது மிகவும் சிக்கலானவையாக இருக்கலாம். பரவலாக தனிப் பெயர்ச்சொல்லின் முதல் எழுத்து பெரியதாக இருக்கும்.

மேற்கோள்கள்
-----------

1. ↑  Hansard, Thomas Curson (1825). *Typographia, an Historical Sketch of the Origin and Progress of the Art of Printing*. பக். 408, 4806.. பார்த்த நாள்: 12 August 2015.
2. ↑  Marc Drogin (1980). *Medieval Calligraphy: Its History and Technique*. Courier Corporation. பக். 37. பன்னாட்டுத் தரப்புத்தக எண்:9780486261423. .
3. ↑  *Ever wonder where upper case and lower case comes from?*.
4. ↑  Luo, Amy (2019-04-19). "Capitalization Rules in English | Quick Guide & Examples". *Scribbr* (in அமெரிக்க ஆங்கிலம்). பார்க்கப்பட்ட நாள் 2024-03-07.
**உத்தரப் பிரதேச சட்டமன்றத் தேர்தல், 2012** என்பது இந்தியாவில் உள்ள உத்தரப் பிரதேச மாநிலத்தில் பெப்ரவரி 8, 2012 முதல் மார்ச்சு 3, 2012 வரை நடைபெற்ற சட்டமன்றத் தேர்தலைக் குறிக்கிறது. 112மில்லியன் வாக்காளர்களுடன் உலகிலேயே அதிக வாக்களர்களைக் கொண்ட மாநிலமாக திகழ்கிறது. இந்த எண்ணிக்கை மொத்த அமெரிக்காவின் பாதி வாக்காளர்களுக்கு சமமானது.

இம்மாநில சட்டமன்றத் தேர்தல் மிகவும் முக்கியத்துவம் வாய்ந்தது. அதிக மாநிலங்களவை தொகுதிகளை உள்ளடக்கியுள்ளது.

2007ல் இம்மாநிலத்தில் நடைபெற்ற சட்டமன்றத் தேர்தலின் பதவிக் காலம் முடிவுக்கு வந்ததால் இத்தேர்தல் நடத்தப்பட்டது. அப்போது இம்மாநிலத்தின் முதல்வராக பகுஜன் சமாஜ் கட்சியைச் சேர்ந்த மாயாவதி பதவியில் இருந்தார். இக்கட்சி கடந்த தேர்தலில் அதிகப்படியான தொகுதிகளை கைப்பற்றி தனிப்பெரும்பான்மையுடன் ஆட்சி அமைத்திருந்த்து குறிப்பிடத்தக்கது.

தேர்தல் ஏழு கட்டங்களாக நடைபெற்றது. அதன்படி பிப்ரவரி 4, 8,11,15, 19, 23 மற்றும் 28 ஆகிய தேதிகளில் நடைபெறும். முடிவு மார்ச் 6 அன்று வெளியிடப்பட்டது.

சமாஜ்வாதி கட்சியின் தலைவர் முலாயம் சிங்கின் மகன் அகிலேஷ் யாதவ் முதலமைச்சராக அக்கட்சியினரால் தேர்ந்தெடுக்கப்பட்டார்.

கட்சிகள்
--------

தேசிய கட்சிகள்
* பாரதிய ஜனதா கட்சி
* இந்திய தேசிய காங்கிரசு
* பகுஜன் சமாஜ் கட்சி (*ஆட்சியில்*)

மாநில கட்சிகள்
* சமாஜ்வாதி கட்சி
* ராஷ்ட்ரிய ஜனதா தளம்
* ராஷ்ட்ரிய லோக் தளம்
* ஐக்கிய ஜனதா தளம்

தேர்தல் அறிக்கைகள்
------------------

* இராமர் கோயில் கட்டுவதற்கு உத்தரவாதமும், சிறுபான்மையினருக்கான 4.5 சதவீத மத்திய அரசின் இட ஒதுக்கீட்டை பிஜேபி எதிர்க்கும் என்று அறிவித்துள்ளது

முடிவுகள்
---------

முதன்மைக் கட்டுரை: உத்தரப் பிரதேசம் சட்டசபைத் தேர்தல் முடிவுகள், 2012
தேர்தல் முடிவுகள் மக்கள் மாற்றத்தை விரும்பியதை காட்டியுள்ளது. மக்களின் தேர்தலில் வாக்களிக்கும் ஆர்வம் (en:Voter turnout) புதிய வரலாறு படைத்தது.: 2007ல் வாக்காளர் ஓட்டளிப்பு 46 சதவீதத்திலிருந்து இத்தேர்தலில் 60 சதவீதமானது - இது உபியில் நடைபெற்ற தேர்தல்களிலேயே அதிகமாகும்.. 

தொங்கும் சட்டமன்றங்கள் உபியில் வழமையானது, எனினும் கடந்த இரண்டு தேர்தல்களும் தனிகட்சியை தனிப்பெரும்பான்மையுடன் ஆட்சியமைக்க வித்துட்டுள்ளன. சமாஜ்வாதி கட்சி கடந்த தேர்தல்களில் பெற்ற 97 இருந்து தற்போது 224 தொகுதிகளை வெற்றிகொண்டுள்ளன. ஆளும் பகுஜன் சமாஜ் கட்சி கடந்த தேர்தலில் 206லிருந்து 80 தொகுகளையே வென்றுள்ளது.. ராகுல் காந்தி தலைமையில் அதிகத் தொகுதிகளில் வெற்றிபெறும் என்று எதிர்பார்க்கப்பட்டிருந்த வேளையில் பாரதிய ஜனதாவிற்குப் பின் நான்காவது இடத்தையே அடையமுடிந்தது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". Archived from the original on 2012-03-12. பார்க்கப்பட்ட நாள் 2012-03-17. `{{cite web}}`: Unknown parameter `|=` ignored (help)
2. ↑
3. ↑
4. ↑
5. ↑  "காப்பகப்படுத்தப்பட்ட நகல்". Archived from [hhttp://ibnlive.in.com/news/up-polls-2012-voting-over-up-waits-for-results/235858-37-170.html the original] on 2012-03-06. பார்க்கப்பட்ட நாள் 2012-03-17. `{{cite web}}`: Unknown parameter `|=` ignored (help)
6. ↑  "காப்பகப்படுத்தப்பட்ட நகல்". Archived from the original on 2022-01-21. பார்க்கப்பட்ட நாள் 2012-03-17.

வெளியிணைப்புகள்
---------------

* தலையங்கம்: மாற்றத்தின் அறிகுறி...
[*தொடர்பிழந்த இணைப்பு*]
***த டிசப்பிரன்ஸ் ஆப் ஆலிஸ் கிரீட்*** 2009ல் வெளிவந்த பிரித்தானிய திகில் திரைப்படமாகும். இதனை ஜெ பால்க்சன் எழுதி இயக்கியிருந்தார். ஒரு இளம் பெண்ணை (கெம்மா அர்டேர்டன்) இரு பழைய குற்றவாளிகள் (மார்ட்டின் கம்ப்ச்டன், எட்டி மார்சன்) கடத்துவதாக இப்படம் உருவாக்கப்பட்டது..

கதை
---

விக் என்ற ஆண் ஓரினச்சேர்க்கையாளரும், டேனி என்ற இருபால்சேர்கைகயாளரும் இணைந்து ஆலிஸ் என்ற பணக்கார இளம்பெண்ணை கடத்துகின்றார்கள். அவளை சத்தம் வெளியேரா அறையொன்றில் கைகளையும், கால்களையும், வையையும் கட்டி பிணையக் கைதியாக வைக்கின்றார்கள். அவளை நிர்வாணமாக புகைப்படமும் எடுத்துக் கொள்கிறார்கள். விக் வீட்டிலிருந்து வெளியேரும் தருணத்தில் நடந்தேரும் சம்பவத்தால் கடந்திவந்தவர்களில் ஒருவன் தன்காதலன் டேனி என்பதை, ஆலிஸ் அறிந்து கொள்கிறாள். அதன்பின் ஆலிஸிடம் தங்களுடைய திட்டங்கள் அனைத்தையும் டேனி கூறிவிடுகிறான். இதனை விக்கிடம் கூறாமல் மறைத்துவிடுகிறான்.

மீண்டும் விக் வெளியில் செல்லும் போது ஆலிஸூம், டேனியும் உறவு கொள்ள எத்தனிக்கின்றார்கள். அச்சந்தர்ப்பத்தினை பயன்படுத்தி தப்ப நினைக்கின்றாள். 911 என்ற அமெரிக்க அவசர உதவியை அழைக்கின்றாள். ஆனால் அவர்களால் உதவி செய்ய இயலாமல் போய்விடுகிறது, ஆனால் டேனியிடமே வீட்டின் சாவி இருப்பதால் அவனை அனுகும் பொழுது மீண்டும் பிடிபடுகின்றாள். ஆலிஸை இடமாற்ற விக் முயலும் பொழுது ஆலிஸின் ஆடையிலிருந்து டேனியின் கைபேசி கீழே விழுகிறது. அக்கைபேசியில் காவல்துறைக்கு அழைப்புவிடுக்கப்பட்டிருப்பதைக் கண்டு பயமும் கோபமும் கொள்ளும் விக், நடந்ததை ஆலிஸிடம் வன்முறையை கையாண்டு அறிந்து கொள்கிறான்.

அதன் ஆலிஸை இடம்மாற்றும் திட்டத்தினை நிறைவேற்றி, டேனியை கொல்ல முயல்கிறான். அதிலிருந்து காயங்களுடன் தப்பும் டேனி, விக்கை கொன்று பணத்துடன் தப்புகிறான். ஆலிஸையும் காப்பாற்றாமல் சென்றதைக் கண்ட விக், தான் உயிரிழக்கப் போகும் தருணத்தில் அவளிடம் சாவியை கொடுக்கிறான். அங்கிலிருந்து வெளியேரி சாலையில் நடந்து வருகையில் டேனி ஓட்டிவந்த காரிலேயே இறந்துகிடப்பதை காண்கிறாள், பின் அவனை கீழே தள்ளிவிட்டு காரினை எடுத்துக் கொண்டு பயணிக்கிறாள்.

நடிகர்கள்
---------

* கெம்மா அர்டேர்டன் - ஆலிஸ் கிரீட்
* மார்ட்டின் கம்ப்ச்டன் - டேனி
* எட்டி மார்சன் - விக்
*

ஆதாரங்கள்
---------

1. ↑  The Disappearance of Alice Creed Screenrush.co.uk
2. ↑  The Disappearance of Alice Creed IMDb – The Internet Movie Database
3. ↑  The Disappearance of Alice Creed
[*தொடர்பிழந்த இணைப்பு*] The British Films Catalogue

வெளி இணைப்புகள்
---------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *த டிசப்பிரன்ஸ் ஆப் ஆலிஸ் கிரீட்*
* ஆல் ரோவியில் *த டிசப்பிரன்ஸ் ஆப் ஆலிஸ் கிரீட்*
* பாக்சு ஆபிசு மோசோவில் *த டிசப்பிரன்ஸ் ஆப் ஆலிஸ் கிரீட்*
* அழுகிய தக்காளிகள் தளத்தில் *த டிசப்பிரன்ஸ் ஆப் ஆலிஸ் கிரீட்*
* மெடாகிரிடிக்கில் *த டிசப்பிரன்ஸ் ஆப் ஆலிஸ் கிரீட்*